പൊലീസ് ഉന്നതര്ക്കെതിരെ അന്വേഷണത്തിന് സാദ്ധ്യത തിരുവനന്തപുരം: മോന്സണുമായി ബന്ധം പുലര്ത്തിയ വിരമിച്ചവര് അടക്കമുള്ള ഉന്നത പൊലീസ് ഉദ്യോഗസ്ഥര്ക്കെതിരെ അന്വേഷണം വന്നേക്കും. ഡല്ഹിയിലുള്ള പൊലീസ് മേധാവി അനില്കാന്ത് തിരിച്ചെത്തിയാല് തീരുമാനമാവും. പൊലീസുകാരുടെ ചങ്ങാത്തത്തെക്കുറിച്ച് ജില്ലാ സ്പെഷല് ബ്രാഞ്ച് നിരവധി റിപ്പോര്ട്ടുകള് കൈമാറിയെങ്കിലും ഉന്നത സ്വാധീനത്തില് നടപടികളുണ്ടായില്ല. ലൈസന്സില്ലാതെ പുരാവസ്തു കച്ചവടം നടത്തിയതിന് കേസെടുക്കാമായിരുന്നു. ഇന്റലിജന്സ് റിപ്പോര്ട്ടുണ്ടായിട്ടും നടപടി ഉണ്ടായില്ല. കേസുകള് ഒതുക്കാനും പരാതിക്കാരെ ഭീഷണിപ്പെടുത്താനും നിരവധി ഉദ്യോഗസ്ഥര് ഇടപെട്ടതായും പൊലീസ് ഉദ്യോഗസ്ഥരുടെ നേതൃത്വത്തില് ഒത്തുതീര്പ്പ് ചര്ച്ച നടന്നതായും സ്പെഷ്യല്ബ്രാഞ്ച് കണ്ടെത്തിയിട്ടുണ്ട്. ഡി.ഐ.ജിയായിരുന്ന സുരേന്ദ്രന് കൊച്ചി കമ്മിഷണറായിരിക്കെ മോന്സണുമായി നടത്തിയ ഇടപാടുകളെക്കുറിച്ചും അന്വേഷണമുണ്ടാവും.